Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2014/004 ES/Comunidad Valenciana metal) /* COM/2014/0515 final */





SELETUSKIRI ETTEPANEKU TAUST 1. Globaliseerumisega Kohanemise Euroopa Fondi (edaspidi „EGF”) rahaliste toetuste suhtes kohaldatavad eeskirjad on sätestatud Euroopa Parlamendi ja nõukogu 17. detsembri 2013. aasta määruses (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006[1] (edaspidi „EGFi määrus”). 2. Hispaania ametiasutused esitasid taotluse EGF/2014/004 ES/Comunidad Valenciana metal, et saada fondist rahalist toetust seoses koondamiste ja tegevuse lõpetamistega EGFi määruse artikli 3 tähenduses (edaspidi „koondamised”) NACE Revision 2 osa 25 (metalltoodete tootmine, v.a masinad ja seadmed)[2] alla kuuluvas 142 ettevõttes, mis tegutsevad NUTS II tasandi piirkonnas Comunidad Valenciana (ES52). 3. Pärast taotluse põhjalikku läbivaatamist otsustas komisjon kooskõlas EGFi määruse asjakohaste sätetega, et määruses sätestatud tingimused rahalise toetuse andmiseks on täidetud. TAOTLUSE KOKKUVÕTE EGFi taotlus: || EGF/2014/004 ES/Comunidad Valenciana metal Liikmesriik: || Hispaania Asjaomane piirkond / asjaomased piirkonnad (NUTS II tasand): || Colunidad Valenciana (ES52) Taotluse esitamise kuupäev: || 25.3.2014 Taotluse kättesaamise kinnitamise kuupäev ja lisateabe küsimise kuupäev: || 7.4.2014 Lisateabe esitamise tähtaeg: || 20.5.2014 Hindamise lõpuleviimise tähtaeg: || 12.8.2014 Sekkumiskriteerium: || EFG määruse artikli 4 lõike 1 punkt b Majandustegevuse sektor(id) (NACE Revision 2 osa): || osa 25 („Metalltoodete tootmine, v.a masinad ja seadmed”) Vaatlusperiood (üheksa kuud): || 1.4.2013–31.12.2013 Koondamiste või tegevuse lõpetamise juhtude arv vaatlusperioodil: || 633 Eeldatav meetmetes osalevate rahastamiskõlblike toetusesaajate arv: || 300 Individuaalsete teenuste eelarve: || EUR 1 622 640 Ettevalmistus-, haldus-, teavitamis- ja reklaamieelarve. || EUR 76 000 Kogueelarve: || EUR 1 698 640 EGFist taotletud rahaline toetus: || EUR 1 019 184 (60 % kogukuludest) TAOTLUSE HINDAMINE Menetlus 4. Hispaania ametiasutused esitasid taotluse EGF/2014/004 ES/Comunidad Valenciana metal 25. märtsil 2014, s.o 12 nädala jooksul alates punktides 5–7 sätestatud sekkumiskriteeriumide täitmise kuupäevast. Komisjon kinnitas taotluse kättesaamist kahe nädala jooksul taotluse esitamise kuupäevast, 7. aprillil 2014. Samal kuupäeval küsis komisjon Hispaania ametiasutustelt täiendavat teavet. Täiendav teave esitati kuue nädala jooksul alates teabenõude esitamise kuupäevast. Täieliku taotluse saamisest alates arvestatav 12 nädala pikkune tähtaeg, mille jooksul komisjon peaks viima lõpule hindamise taotluse vastavuse kohta rahalise toetuse andmise tingimustele, lõpeb 12. augustil 2014. Taotluse rahastamiskõlblikkus Sekkumiskriteeriumid 5. Hispaania ametiasutused esitasid taotluse EGFi määruse artikli 4 lõike 1 punkti b kohase sekkumiskriteeriumi alusel, mille kohaselt on fondist abi saamise tingimuseks vähemalt 500 töötaja koondamine üheksakuulise vaatlusperioodi jooksul mõne liikmesriigi ettevõtetes, kes tegutsevad samas NACE Revision 2 osa tasandil määratletud majandussektoris ja asuvad NUTS II tasandi piirkonnas või kahes külgnevas piirkonnas. 6. Taotlus on seotud töötajatega, kes koondati või kelle tegevus lõpetati[3] NACE Revision 2 osa 25 (metalltoodete tootmine, v.a masinad ja seadmed) alla kuuluvas 142 ettevõttes,[4] mis tegutsevad NUTS II tasandi piirkonnas Comunidad Valenciana (ES52). 7. Üheksakuuline vaatlusperiood kestis 1. aprillist 2013 kuni 31. detsembrini 2013. Koondamiste ja tegevuse lõpetamise juhtude arvutamine 8. Koondamiste arv määrati kindlaks järgmiselt: – 380 töötajat, arvestades kuupäevast, mil tööandja teavitas kooskõlas nõukogu direktiivi 98/59/EC[5] artikli 3 lõikega 1 pädevat riigiasutust kirjalikult kavandatavast kollektiivsest koondamisest. Hispaania ametiasutused kinnitasid enne komisjoni hindamise lõppu, et need 380 koondamist on tegelikult ellu viidud, ning – 253 töötajat, arvestatuna töölepingu tegeliku lõpetamise või selle kehtivuse lõppemise kuupäevast vaatlusperioodil. Abikõlblikud toetusesaajad 9. Abikõlblike toetusesaajate koguarv on 633. Koondamiste seos ülemaailmse finants- ja majanduskriisiga, millele on osutatud määruses (EÜ) nr 546/2009 10. Tõendamaks seost koondamiste ning ülemaailmse finants- ja majanduskriisi vahel, millele on osutatud määruses (EÜ) nr 546/2009, väidab Hispaania, et metallitoodete sektor annab kõige olulisema sisendi mitmesuguse tootmistegevuse jaoks, eelkõige laevaehitus-, ehitus- ja autotööstussektoris. Kõiki neid sektoreid mõjutas majanduskriis kogu Euroopa Liidus olulisel määral, mida komisjon[6] ja tema talitused[7] on varasemalt tunnistanud. Lisaks kehtivad eelmistes EGFi taotlustes seoses nende sektoritega toodud argumendid,[8] eelkõige Hispaania kahe varem esitatud taotluse[9] raames esitatud argumendid seoses sama sektoriga. Tööstustoodangu indeks (2010 = 100) Allikas: Eurostat 11. Ülaltoodud jooniselt nähtub, et aastatel 2000–2007 ehk enne finants- ja majanduskriisi on tööstustoodangu indeksi keskmine aastane kasv EL 28s olnud keskmiselt 1,7 %. 2008. aasta esimeses kvartalis saavutas EL 28 indeks oma maksimaalse taseme (112,8). 2008. aasta aprilli ja 2009. aasta aprilli vahel langes EL 28 tööstustoodang rohkem kui 22 protsendipunkti. Seejärel toimus kahe aasta jooksul aga suhteliselt dünaamiline taastumine. Alates 2011. aasta maist vähenes tööstuslik tootmine taas. ELi 2013. aasta keskmine tööstustoodangu indeks on võrreldav 2003. aasta omaga. 12. Hispaania tööstustoodangu indeksi keskmine aastane kasv järgis kuni 2007. aastani EL 28 suunda. 2008. aasta aprilli ja 2009. aasta aprilli vahel langes Hispaania töötustootmine aga peaaegu 27 protsendipunkti (5 punkti rohkem kui EL 28 tasandil) ning sellest alates ei ole Hispaania tööstuslik tootmine taastunud ja püsib suhteliselt stabiilne langus. Hispaania 2013. aasta keskmine tööstustoodangu indeks on võrreldav 1994. aasta tasemega. 13. Hispaania on üks liikmesriikidest, keda ülemaailmne finants- ja majanduskriis kõige enam mõjutas. Sellest kriisist tulenevad sünged tööstuslikud väljavaated viisid omakorda metalli ja metallitoodete vähenenud nõudluse ja tootmiseni. Hispaanias langes metallitoodete tootmine 2009. aastal 23,3 % võrreldes eelmise aastaga ja 2008. ja 2013. aasta vahel 36,6 %. Metallitoodete tootmine (NACE Revision 2 osa 25) Hispaanias (tootmise mahuindeks 2010 = 100) Allikas: Eurostat 14. Tööstusliku tootmise langus mõjutas tööhõivet. Hispaania kaotas sel moel aastatel 2008–2012 tööstuses peaaegu 600 000 töökohta, sellest 150 000 metallitoodete sektoris. See töökohtade kaotus moodustab 24 % tööstuse kogutööhõivest ja 35 % metallisektori kogutööhõivest. 15. Töökohtade kaotus Comunidad Valenciana piirkonna metallisektoris on olnud isegi suurem. 2008. aastal oli selle piirkonna metallisektoris 35 868 töökohta, aga 2012. aastal oli töökohtade arv kahanenud 20 873-le. See tähendab 43 %-list langust, mis on kaheksa protsendipunkti kõrgem riiklikust tasemest. Koondamisi ja tegevuse lõpetamist ajendanud sündmused 16. Koondamisi ajendas finants- ja majanduskriisi tulemusel Comunidad Valenciana piirkonnas metallitoodete tootmise järsk vähenemine. Sektori käive vähenes 38,5 % ajavahemikul 2008–2012, mis tõi kaasa koondamised ja muud kohandamised, nagu töö ajutine peatamine ja töötundide vähendamine. 17. Metallisektori töökohad Comunidad Valenciana piirkonnas moodustavad 7,4 % selle sektori riikliku tasandi töökohtadest. Metallisektori töökohtade kaotus Comunidad Valenciana piirkonnas moodustab aga 10 % sektori töökohtade kogukaotusest, mis näitab, et kriis mõjutab Comunidad Valenciana piirkonna metalliettevõtteid rohkem kui riigis keskmiselt. Seda võib osaliselt seletada asjaoluga, et Comunidad Valenciana piirkonna metalliettevõtted sõltuvad väga tugevalt ehitussektorist. Ehitussektori olulisusele kõnealuses piirkonnas on osutatud juba eelmistes EGFi taotlustes[10]. Koondamiste eeldatav mõju kohalikule, piirkondlikule ning riigi majandusele ja tööhõivele 18. Hispaania ametiasutuste väitel suurendavad metallitoodete sektori koondamised Comunidad Valenciana piirkonnas selle piirkonna tööpuudust veelgi. Töötuse määr Comunidad Valenciana piirkonnas Allikas: Encuesta de población activa (EPA)[11] 19. Kriis on Comunidad Valenciana piirkonna tööhõivet rängalt mõjutanud. Töötuse määr on piirkonnas kiiresti kasvanud, tõustes 9,6 %-lt (2008. aasta esimene kvartal) 28,0 %ni (2014. aasta esimene kvartal). Hispaania ametiasutuste väitel suurendavad metallitoodete sektori koondamised veelgi tööpuudust mõjutatavas piirkonnas, kus olukord näib olevat eriti terav, kuna metallitööstusele kuulub 25,4 % piirkonna tööstussektori töökohtadest. Samuti on seoses kriisi mõjuga puudus vabadest töökohtadest sellistes traditsioonilistes sektorites nagu keraamika, jalatsid, ehitus ja tekstiil, mis on väga olulised piirkonna majanduse jaoks. EGFi fond on võetud kasutusele Comunidad Valenciana piirkonna igas nimetatud sektoris koondatud töötajate toetuseks[12]. Toetusesaajate sihtrühm ning kavandatavad meetmed Toetusesaajate sihtrühm 20. Eeldatav meetmetes osalevate abikõlblike toetusesaajate arv on 300. 21. Eeldatavad osalejad jagunevad soo, kodakondsuse ja vanuse alusel järgmiselt: Kategooria || Toetust saavate töötajate arv Sugu: || Mehed: || 258 || (86,0 %) || Naised: || 42 || (14,0 %) Kodakondsus: || ELi kodanikud: || 296 || (98,7 %) || ELi mittekuuluvate riikide kodanikud: || 4 || (1,3 %) Vanuserühm: || 15–24aastased: || 9 || (3,0 %) || 25–29aastased: || 70 || (23,3 %) || 30–54aastased: || 206 || (68,7 %) || 55–64aastased: || 15 || (5,0 %) || üle 64 aasta vanused: || 0 || (0,0 %) Kavandatud meetmete abikõlblikkus 22. Koondatud töötajatele osutatavad individuaalsed teenused seisnevad järgmistes meetmetes, mis koos moodustavad kooskõlastatud individuaalse teenustepaketi, mille eesmärk on koondatud töötajate taaslülitamine tööhõivesse. – Tutvustav kohtumine ja teabetunnid: see on esimene meede, mida kõigile koondatud töötajatele pakutakse ning see hõlmab järgmist: 1) üldised ja individuaalsed teabetunnid oskuste ja koolitusvajaduste kohta, olemasolevate nõustamis- ja koolitusprogrammide kohta ning hüvitiste ja stiimulite kohta; 2) registreerimisprotsess. – Kutsenõustamine: hõlmab osalevate töötajate kutsesobivuse määramist ja tööturule tagasituleku plaani koostamist (I etapp), tööotsingutehnikaid käsitlevaid seminare (II etapp) ning nõustamist ja järelmeetmeid isikliku toetuse puhul kogu rakendusperioodi jooksul. – Töölerakendamine: see hõlmab intensiivset ja ennetavat kohalike ja piirkondlike tööhõivevõimaluste otsimist, millega tegelevad töövahendajad, ning sellele järgnevat tööjõu nõudluse ja pakkumise sobitamist. Selle meetme eesmärk on täiendada toetusesaajate individuaalseid tööotsinguid. Luuakse veebisait, mis pakub töötajatele veebipõhiseid vahendeid individuaalseks tööotsinguks. – Koolitus: koolitusmeede hõlmab mitmesuguseid kursuseid: 1) kutseõpe ja oskuste täiendamine. Kutseõppekoolituse raames keskendutakse kutseoskustunnistusele, mis on vajalik näiteks toidu käitlemiseks, ning väljavaateid omavatele või paranevate väljavaadetega sektoritele või valdkondadele, nagu toidusektor (toiduohutus, HACCP,[13] 6-sigma[14] jne), kutsealaste riskide ennetamine, kvaliteedikontroll ja keskkonnastandardid (ISO 9001,[15] ISO 14000,[16] EFQM[17] jne). Oskuste täiendamise (st kutseõpe sama sektori raames) eesmärk on aga osalejate olemasolevate oskuste parandamine. Oskuste täiendamine on mõeldud metallitoodete tootjate tulevaste vajadustega tegelemiseks, nt keevitamistehnoloogiad (nagu TIG-, MIG-/MAG-keevitus,[18] keevitamise eritehnikad jne); mehaaniline projekteerimine (2D ja 3D, CAD, raalprojekteerimise (CAD) ja raaltootmise (CAM) kombineeritud kasutamise süsteemid); masinaoperaatorid; CNC-tööpinkide programmeerimine[19] jne. Neile koolitustele oodatakse osalema umbes 200 töötajat; 2) valdkonnaüleste oskuste koolitus. Koolituspakkumine hõlmab selliseid eri oskuseid, mis aitavad kaasa tulemuslikumale töötamisele, näiteks IKT, võõrkeeled, ärijuhtimine jne. Neile koolitustele oodatakse osalema umbes 100 töötajat; 3) väljaõpe töökohal. Koostöös kohalike ettevõtetega korraldatakse väljaõpet töökohal, et täiendada osalejatele pakutavat kutse- ja ümberõpet. See pakub toetusesaajatele võimalust õppida tõelises töökeskkonnas ja meetmetes osalevatele ettevõtetele võimalust katsetada võimalike värvatavate kandidaatide kutseoskusi. Neile koolitustele oodatakse osalema umbes 40 töötajat. – Ettevõtluse edendamine: meede on ette nähtud töötajatele, kes kavatsevad rajada oma ettevõtte, ja see sisaldab järgmist: 1) konkreetsed koolitustegevused, mis hõlmavad selliseid aspekte nagu äriidee väljatöötamine, kavandamine, teostatavusanalüüside läbiviimine, rahastamisvõimaluste otsimine jne, ning 2) individuaalne juhendamine kogu äri alustamise protsessi vältel ja toetus haldusnõuete täitmiseks. Osalejad võivad saada juhendamisteenuseid ka pärast oma ettevõtte loomist. Töötajad, kes vajavad oma ärijuhtimise oskuste parandamist, võivad osaleda koolitustel valdkonnaüleste oskuste koolituste raames. – Ettevõtte loomise toetus: toetusesaajad, kes asuvad uuesti tööle, luues oma ettevõtte, saavad ühekordse maksena 3 000 eurot. See on mõeldud ettevõtte loomisega seotud kulude katmiseks. – Tööotsingute toetamine: toetusesaajad saavad pärast kokkulepitud etappide läbimist tööellu naasmisel ühekordse maksena 300 eurot. – Transpordikulude toetus: meetmes osalevad töötajad saavad toetust transpordikulude katmiseks. Lõppsumma arvutatakse vastavalt osalemise tegelikule kestusele ja sellele, kui kaugele nad peavad koolituskeskusesse tulema. Hinnanguliselt peaksid osalejad saama keskmiselt 400 eurot. – Uue töökoha leidmise toetus: toetusesaajatele, kes asuvad uuesti tööle lepingu alusel, mis ületab kolm kuud, makstakse ühekordset palgatoetust 700 euro ulatuses, et julgustada neid – eeskätt eakamaid toetusesaajaid – tööturule naasma, eriti kui pakutud tingimused on vähem huvipakkuvad kui eelmises töökohas. 23. Kavandatavate meetmete näol on tegemist aktiivsete tööturu meetmetega EGFi määruse artiklis 7 sätestatud rahastamiskõlblike meetmete tähenduses. Need meetmed ei asenda passiivseid sotsiaalse kaitse meetmeid. 24. Hispaania ametivõimud on esitanud nõutud teabe meetmete kohta, mida asjaomased ettevõtted peavad võtma riigisiseste õigusaktide või kollektiivlepingute kohaselt. Nad on kinnitanud, et rahaline toetus EGFist ei asenda ühtegi niisugust meedet. Hinnanguline eelarve 25. Hinnangulised kogukulud on 1 698 640 eurot, mis hõlmab 1 622 640 euro ulatuses kulutusi individuaalsetele teenustele ning 76 000 euro ulatuses kulutusi ettevalmistus-, haldus-, teabe- ja reklaami-, kontrolli- ja aruandlustegevusele. 26. EGFist taotletud rahalise toetuse kogusumma on 1 019 184 eurot (60 % kogukuludest). Meetmed || Eeldatav osalejate arv || Hinnanguline kulu osaleja kohta (eurodes) (*) || Hinnanguline kogukulu (eurodes); (% kogukuludest) (**) Individuaalsed teenused (EGFi määruse artikli 7 lõike 1 punktide a ja c kohased meetmed) Tutvustav kohtumine ja teabetunnid (Acogida) || 300 || 300 || 90 000 Kutsenõustamine (Orientación profesional personalizada) || 300 || 750 || 225 000 Töölerakendamine (Intermediación laboral) || 300 || 900 || 270 000 Koolitus (Formación) || 300 || 1 987 || 596 000 Ettevõtluse edendamine (Emprendimiento) || 30 || 1 638 || 49 140 Ettevõtte loomise toetus (Incentivo a la constitución de negocios) || 20 || 3 000 || 60 000 Vahesumma (a || || 1 290 140 (79,5 %) Toetused ja stiimulid (EGFi määruse artikli 7 lõike 1 punkti b kohased meetmed) || || Tööotsingute toetus (Incentivo a la participación) || 300 || 300 || 90 000 Toetus transpordikulude katteks (Ayudas por desplazamientos) || 300 || 400 || 120 000 Uue töökoha leidmise toetus (Incentivo a la reinserción) || 175 || 700 || 122 500 Vahesumma (b): || || 332 500 (20,5 %) EGFi määruse artikli 7 lõike 4 kohased meetmed: 1. Ettevalmistustegevus || || 0 2. Haldamine || || 58 000 3. Teavitamine ja reklaam || || 9 000 4. Kontroll ja aruandlus || || 9 000 Vahesumma (c): || || 76 000 (4,47 %) Kogukulud (a + b + c): || || 1 698 640 (*) Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks nagu Hispaania esitatud taotluses. (**) Ümardamise tõttu ei ole kogusummad päris täpsed. 27. Kulutused tabelis esitatud meetmetele kui EGFi määruse artikli 7 lõike 1 punkti b kohastele meetmetele ei ületa 35 % kooskõlastatud individuaalse teenustepaketi kogumaksumusest. Hispaania ametiasutused kinnitasid, et nende meetmete puhul nõutakse toetusesaajate aktiivset osalemist tööotsingul või koolitustegevuses. 28. Hispaania ametiasutused kinnitasid, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 15 000 eurot toetusesaaja kohta. Kulude rahastamiskõlblikkuse periood 29. Hispaania ametiasutused hakkasid sihtrühmas olevatele toetusesaajatele individuaalseid teenuseid osutama 20. juunil 2014. Seega võib punktis 22 osutatud meetmete kulutuste katteks saada EGFist toetust alates 20. juunist 2014 kuni 20. juunini 2016. 30. Hispaania ametiasutused hakkasid EGFi rakendamisega seotud halduskulusid kandma 20. juunil 2014. Ettevalmistus-, haldus-, teavitamis- ja reklaami- ning kontrolli- ja aruandlusmeetmete kulutuste katteks võib seega saada EGFist toetust alates 20. juunist 2014 kuni 20. detsembrini 2016. Meetmete täiendavus liikmesriikide või liidu vahenditest rahastatavate meetmetega 31. Hispaania ametiasutused on teatanud, et EGFist toetust saavad eespool kirjeldatud meetmed ei saa toetust liidu teistest rahastamisvahenditest. 32. 2007.–2013. aastal on ESFi rakenduskavade peamine eesmärk Valencia piirkonnas edendada töötajate elukestvat õpet ja vähendada koolist väljalangemist, seejuures keskendutakse eelkõige inimestele, kes on haavatavamad või kelle puhul esineb sotsiaalse tõrjutuse oht, seega peamiselt noortele töötajatele, üle 45 aasta vanustele isikutele, naistele ja puuetega inimestele. Hoolimata mõningatest sarnasustest ESFi rahastatud meetmetega, erinevad EGFi meetmed neist selle poolest, et on individuaalse ja konkreetse suunitlusega (mõeldud konkreetse sektori ja elanikkonnarühma jaoks), need meetmed on individuaalselt kohandatud ja oma olemuselt intensiivsed. ESFi ja EGFi sarnaste eesmärkidega ja asjaomastele töötajatele suunatud meetmete pidev järelevalve võimaldab vältida kõnealuste fondide meetmete kattumist. 33. Riikliku eelfinantseerimise või kaasfinantseerimise allikad on järgmised: 30 % kogueelarvest rahastatakse Generalitat Valenciana (Valencia autonoomse piirkonna valitsus) ning eelkõige SERVEFi (autonoomse piirkonna tööhõiveamet) eraldatavatest riiklikest vahenditest. Tööandjate ühendus Federación Empresarial Metalúrgica Valenciana-FEMEVAL ning ametiühingud UGT-PV ja CCOO-PV rahastavad koos 10 % kogueelarvest. Toetusesaajate sihtrühma või nende esindajate või sotsiaalpartnerite ning kohalike ja piirkondlike ametiasutustega konsulteerimise kord 34. Hispaania ametiasutused on teatanud, et individuaalsete teenuste kooskõlastatud pakett töötati välja, konsulteerides sotsiaalpartneritega FEMEVAL, UGT-PV ja CCOO-PV, kes on punktis 33 nimetatud kaasrahastajatena. 2013. aasta kolmandas kvartalis teatasid metallisektori töökohtade kaotamise tempost häiritud sotsiaalpartnerid SERVEFile (Comunidad Valenciana Employment Service) seoses oma soovist toetada metallisektoris koondatud töötajate abistamiseks esitatavat EGFi rahastamistaotlust. Sellele järgnesid mitmed tehnilised koosolekud detsembris (16. ja 23. detsember), jaanuaris (10. ja 28. jaanuar) ning veebruaris (3. veebruar), mille raames arutati läbi ja lepiti kokku taotluse projekt, eelkõige meetmete sisu ja ajakava ning rollide ja ülesannete jaotus. Haldus- ja kontrollisüsteemid 35. Taotlus sisaldab haldus- ja kontrollisüsteemi üksikasjalikku kirjeldust, milles on täpsustatud asjaomaste asutuste vastutusalad. Hispaania on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist rahastatavaid meetmeid. SERVEF tegutseb korraldusasutuse vahendusasutusena. Asjaomase liikmesriigi kohustused 36. Kreeka ametiasutused on esitanud kõik järgmiste tingimustega seotud nõutavad tagatised: – kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid; – riigi ja ELi õigusaktides sätestatud nõuded kollektiivse koondamise kohta on täidetud; – kavandatud meetmetega toetatakse töötajaid ja meetmeid ei kasutata ettevõtete või sektorite restruktureerimiseks; – kavandatud meetmed ei saa toetust liidu muudest fondidest ega rahastamisvahenditest ning välistatud on topeltrahastamine; – kavandatud meetmed täiendavad struktuurifondidest rahastatavaid meetmeid; – EGFi rahaline toetus vastab liidu riigiabi menetlus- ja materiaalõiguse normidele. MÕJU EELARVELE Eelarvet käsitlev ettepanek 37. Nõukogu 2. detsembri 2013. aasta määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)[20] artikli 12 kohaselt ei tohi EGF ületada iga-aastast maksimaalset summat, milleks on 150 miljonit eurot (2011. aasta hindades). 38. Pärast taotluse läbivaatamist kooskõlas EGFi määruse artikli 13 lõikes 1 sätestatud tingimustega ja võttes arvesse sihtrühmas olevate toetusesaajate arvu, kavandatud meetmeid ja nende eeldatavat maksumust, teeb komisjon ettepaneku võtta taotluse rahuldamiseks kasutusele EGFi vahendid summas 1 019 184 eurot, mis moodustab 60 % kavandatud meetmete kogumaksumusest. 39. EGFi kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktis 13[21]. Seotud õigusaktid 40. EGFi kasutuselevõtmise otsuse ettepaneku tegemisega samal ajal esitab komisjon Euroopa Parlamendile ja nõukogule ettepaneku 1 019 184 euro ümberpaigutamiseks asjakohasele eelarvereale. 41. Koos EGFi kasutuselevõtmise otsuse ettepanekuga võtab komisjon rakendusaktina vastu rahalise toetuse andmise otsuse, mis jõustub päeval, mil Euroopa Parlament ja nõukogu võtavad vastu EGFi kasutuselevõtmise otsuse ettepaneku. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2014/004 ES/Comunidad Valenciana metal) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006,[22] eriti selle artikli 15 lõiget 4, võttes arvesse Euroopa Komisjoni ettepanekut, toimides kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktis 13 sätestatud menetlusega[23] ning arvestades järgmist: (1) Globaliseerumisega Kohanemise Euroopa Fond (EGF) on asutatud selleks, et osutada abi töötajatele, kes on koondatud, ja füüsilisest isikust ettevõtjatele, kes on lõpetanud oma tegevuse maailma kaubanduses globaliseerumise tõttu toimunud oluliste struktuurimuutuste tagajärjel, ning aidata neil tööturule tagasi pöörduda. (2) Nõukogu määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)[24] artikli 12 kohaselt ei tohi EGF ületada iga-aastast maksimaalset summat, milleks on 150 miljonit eurot (2011. aasta hindades). (3) Hispaania esitas 25. märtsil 2014 taotluse EGFi kasutuselevõtmiseks seoses koondamistega[25] NACE Revision 2 osa 25 (metalltoodete tootmine, v.a masinad ja seadmed)[26] alla kuuluvas 142 ettevõttes, mis tegutsevad NUTS II tasandi piirkonnas Comunidad Valenciana (ES52), ning täiendas taotlust lisateabega määruse (EL) nr 1309/2013 artikli 8 lõike 3 alusel. Taotlus vastab EGFi rahalise toetuse kindlaksmääramise nõuetele, mis on sätestatud määruse (EL) nr 1309/2013 artiklis 13. (4) Seetõttu tuleks võtta kasutusele EGFi vahendid, et anda Hispaania taotluse rahuldamiseks rahalist toetust summas 1 019 184 eurot, ON VASTU VÕTNUD KÄESOLEVA OTSUSE: Artikkel 1 Euroopa Liidu 2014. aasta üldeelarvest võetakse EGFi raames kasutusele 1 019 184 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 347, 20.12.2013, lk 855. [2] Euroopa Parlamendi ja nõukogu määrus (EÜ) nr 1893/2006, 20. detsember 2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (EÜT L 393, 30.12.2006, lk 1). [3] EGFi määruse artikli 3 tähenduses. [4] Vt 1. lisa, kus on toodud asjaomaste ettevõtete loetelu ja igas ettevõttes koondatud töötajate arv. [5] Nõukogu direktiiv 98/59/EÜ, 20. juuli 1998, kollektiivseid koondamisi käsitlevate liikmesriikide õigusaktide ühtlustamise kohta (ELT L 225, 12.8.1998, lk 16). [6] KOM(2009) 104 (lõplik), 25.2.2009, komisjoni teatis „Reageerimine kriisile Euroopa autotööstuses”. [7] Eurostat: Statistics in focus 61/2011 on Industry, trade and services (Statistika fookuses 61/2011 – tööstus, kaubandus ja teenused), „EU-27 Construction activity falls by 16 % from its pre-crisis high by the second quarter of 2011” (EL 27 ehitustegevus langeb 2011. aasta teises kvartalis 16 % võrreldes oma kriisieelse tasemega), http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF. [8] Seoses laevaehitusega vt taotlused EGF/2010/006 PL/H. Cegielski-Poznan, EGF/2010/025 DK/Odense Steel Shipyard ja EGF/2011/008 DK/Odense Steel Shipyard. Seoses ehitussektoriga vt taotlused EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland ja EGF/2011/017 ES/Aragón Construction. Seoses autotööstusega vt taotlused EGF/2009/019 FR/Renault, EGF/2010/002 ES/Cataluña Automotive ja 2011/003 DE/Arnsberg ja Düsseldorf Automotive. [9] COM(2012) 451, mis käsitleb taotlust EGF/2011/019 ES/Galicia Metal, ja COM(2012) 620, mis käsitleb taotlust EGF/2011/018 ES País Vasco Metal. [10] Taotlus EGF/2011/006 ES Comunidad Valenciana construction, COM(2012) 053, ja kolm taotlust, mis on seotud ehitussektori abitööstustega: EGF/2009/014 ES Comunidad Valenciana ceramic KOM(2010) 216; EGF/2010/005 ES Comunidad Valenciana natural stone KOM(2010) 617 ning EGF/2013/004 ES Comunidad Valenciana building materials COM(2013) 635. [11] EPA (tööjõu uuring). http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Seoses ehitussektori ja selle abitööstustega vt joonealune märkus nr 10; tekstiilisektoriga seoses vt taotlused EGF/2010/009 ES Comunidad Valenciana textile, KOM(2010) 613 ja EGF/2013/008 ES Comunidad Valenciana textile COM(2014) 45; ning jalatsitööstusega seoses vt taotlus EGF/2011/020 ES Comunidad Valenciana footwear COM(2012) 204. [13] Ohuanalüüsi ja kriitiliste kontrollipunktide süsteem (HACCP). [14] Six Sigma on protsessi parandamise tehnikate ja vahendite kogum. [15] Standardis ISO 9001 sätestatakse kvaliteedijuhtimissüsteemi nõuded. [16] Standardis ISO 14000 käsitletakse keskkonnajuhtimise eri aspekte. [17] Euroopa Kvaliteedijuhtimise Fondi (EFQM) välja töötatud mudel. [18] Kaarkeevitus sulamatu elektroodiga inertgaasi keskkonnas (Tungsten inert gas ehk TIG-keevitus), sulavelektroodiga kaarkeevitus inertgaasis / kaarkeevitus aktiivkaitsegaasis (MIG-/MAG-keevitus). [19] Raaljuhtimisega tööpingid (Computer numerically controlled (CNC) machine tools). [20] ELT L 347, 20.12.2013, lk 884. [21] ELT C 373, 20.12.2013, lk 1. [22] ELT L 347, 20.12.2013, lk 855. [23] ELT C 373, 20.12.2013, lk 1. [24] ELT L 347, 20.12.2013, lk 884. [25] EGFi määruse artikli 3 punkti a tähenduses. [26] Euroopa Parlamendi ja nõukogu määrus (EÜ) nr 1893/2006, 20. detsember 2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1). LISA Ettevõtted ja koondatud töötajate arv ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Ettevõtete koguarv: 142 || Koondatud töötajate koguarv: || 633 Tegevuse lõpetanud füüsilisest isikust ettevõtjate koguarv: || 0 Kõik kokku (töötajad ja füüsilisest isikust ettevõtjad): || 633